
 ROMÂNIA
 JUDEŢUL TIMIŞ
 MUNICIPIUL TIMIŞOARA
 DIRECŢIA CLĂDIRI TERENURI ŞI DOTĂRI DIVERSE I EST
 BIROUL CLĂDIRI TERENURI I EST 
 NR.SC2019 - 26242/16.10.2019

                                                                          

                                                                               

RAPORT DE SPECIALITATE


privind aprobarea înfiinţării şi funcţionării Pieţei ţărăneşti de tip volantă în Municipiul Timişoara, zona Soarelui (strada Oglinzilor), înscrisă în CF nr. 425289, Timişoara 

            Având în vedere Expunerea de motive nr. SC 2019-26242/16.10.2019 a Primarului Municipiului Timişoara  privind aprobarea înfiinţării şi funcţionării Pieţei ţărăneşti de tip volantă în Municipiul Timişoara zona Soarelui (strada Oglinzilor), înscrisă în CF nr. 425289, Timişoara.
           Având în vedere că prin  Procesul Verbal de predare-primire înregistrat la Municipiul Timişoara cu nr. SC2009-12414/05.06.2009, încheiat între Municipiul Timişoara şi SC PIEŢE SA, s-a predat spre folosinţă şi exploatare imobilul din zona Soarelui (strada Oglinzilor), iar prin adresa SC PIEŢE SA, nr.1974/04.10.2019, înregistrată la Municipiul Timişoara cu numărul CT2019-006318/04.10.2019, solicită înfiinţarea unei noi pieţe ţărăneşti de tip volantă în zona Soarelui (strada Oglinzilor) din Timişoara.
Precizăm că terenul pe care se doreşte înfiinţarea acestei noi pieţe este înscris în Cartea Funciară numărul 425289, Timişoara, proprietar Municipiul Timişoara – domeniu public.
Totodată, accesul în piaţa ţărărnească de tip Volantă din zona Soarelui (strada Oglinzilor, imobil înscris în CF nr. 425289) se va realiza pe baza contractului încheiat de către producătorii de produse agroalimentare cu SC PIEŢE SA prin care se va reglementa atât taxa de ocupare a domeniului public al Municipiului Timişoara conform HCL nr. 655/2018 (sumă care va fi transferată de către SC PIEŢE SA în contul Municipiului Timişoara) cât şi din taxa care va reveni SC PIEŢE SA pentru activităţile administrative/servicii.
      De asemenea SC PIEŢE SA are obligaţia de a efectua demersurile în vederea obţinerii tuturor avizelor, autorizaţiilor de la instituţiile abilitate, obligaţia de a organiza, desfăşura activitatea pieţei precum şi de a urmări îndeplinirea activităţilor administrative.
    Conform celor menţionate mai sus, este necesară emiterea unei Hotărâri de Consiliu Local privind schimbarea utilităţii imobilului mai sus menţionat prin aprobarea înfiinţării unei Pieţe  Ţărăneşti de tip Volantă.                                                                   
Având în vedere prevederile Ordinului ANSVSA nr. 111 din 16 decembrie 2008 privind aprobarea Normei sanitare veterinare şi pentru siguranţa alimentelor privind procedura de înregistrare sanitară veterinară şi pentru siguranţa alimentelor a activităţilor de obţinere şi de vânzare directă şi/sau cu amănuntul a produselor alimentare de origine animală sau nonanimală, precum şi a activităţilor de producţie, procesare, depozitare, transport şi comercializare a produselor alimentare de origine nonanimală;

Având în vedere prevederile Ordonanţei de Urgenţă nr. 34 din 17 aprilie 2000  actualizată  privind produsele agroalimentare ecologice;

	Având în vedere prevederile Hotărârii Guvernului nr. 924 din 11 august 2005, privind aprobarea Regulilor generale pentru igiena produselor; 

            Având în vedere prevederile art. 27 din Hotărârea Guvernului nr. 348/2004  privind exercitarea comerţului cu produse şi servicii de piaţa în unele zone publice,  actualizat.

	Având în vedere prevederile Hotărârii Consiliului Local nr. 377 din 30 septembrie 2010 privind Regulamentul de Organizare şi Funcţionare a Consiliului Local,  Art. 29 alin (2); 
          
           În conformitate cu prevederile art. 129 alin. (2) lit.  c)” atribuţii privind administrarea domeniului public şi privat al comunei, oraşului sau municipiului” din Ordonanţa de Urgenţă nr. 57/2019 privind Codul administrativ.

           În conformitate cu Hotărârea Consiliului Local a Municipiului Timişoara nr. 655/2018, privind 
privind stabilirea impozitelor si taxelor locale in Municipiul Timisoara pentru anul 2019, Anexa 1, cap.5, pct.2a.

           În temeiul art. 196 alin. (1) lit. a) din Ordonanţa de Urgenţă nr. 57/2019 privind Codul administrativ;

            Avand în vedere cele expuse în prezentul raport apreciem că proiectul de hotărâre privind aprobarea înfiinţării şi funcţionării Pieţei ţărăneşti de tip volantă în Municipiul Timişoara, zona Soarelui (strada Oglinzilor), înscrisă în CF nr. 425289, Timişoara, întruneşte condiţiile pentru a fi supus dezbaterii şi aprobării Consiliului Local al Municipiului Timişoara.                   

